4. Lepingu ratifitseerimise seadus oli kaebuse esitamise ajaks Vabariigi Presidendi poolt välja kuulutamata. Väljakuulutamata seaduste üle põhiseaduslikkuse järelevalve kohtumenetluse algatamise pädevus on Riigikohtus üksnes Vabariigi Presidendil. Vabariigi Presidendi selline ainupädevus on sätestatud PSJKS §-s 5. Sama seaduse § 11 lg 2 järgi tagastatakse taotlus läbivaatamatult, kui taotluse läbivaatamine ei kuulu Riigikohtu pädevusse. K. Kulboki kaebuse läbivaatamine pole Riigikohtu pädevuses. Põhiseaduslikkuse järelevalve kolleegium tagastab PSJKS § 11 lg 2 alusel K. Kulboki kaebuse läbivaatamatult.